CELEX: 62008CB0207
Language: mt
Date: 2008-07-11 00:00:00
Title: Kawża C-207/08: Digriet tal-Qorti tal-Ġustizzja (Is-Sitt Awla) tal- 11 ta' Lulju 2008 (talba għal deċizjoni preliminari ta' Panevėžio apygardos teismas — Ir-Repubblika ta' Litwanja) — Proċeduri kriminali kontra Edgar Babanov (L-ewwel subparagrafu tal-Artikolu 104(3) tar-Regoli tal-Proċedura — Agrikoltura — Moviment liberu ta' merkanzija — Leġiżlazzjoni nazzjonali li tipprojbixxi l-kultivazzjoni ta' kull tip ta' qanneb)

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/15
            
         Digriet tal-Qorti tal-Ġustizzja (Is-Sitt Awla) tal-11 ta' Lulju 2008 (talba għal deċizjoni preliminari ta' Panevėžio apygardos teismas — Ir-Repubblika ta' Litwanja) — Proċeduri kriminali kontra Edgar Babanov
   (Kawża C-207/08) (1)
   
   (L-ewwel subparagrafu tal-Artikolu 104(3) tar-Regoli tal-Proċedura - Agrikoltura - Moviment liberu ta' merkanzija - Leġiżlazzjoni nazzjonali li tipprojbixxi l-kultivazzjoni ta' kull tip ta' qanneb)
   (2008/C 285/24)
   Lingwa tal-proċedura: Il-Litwan
   Qorti tar-rinviju
   Panevėžio apygardos teismas
   Parti fil-proċeduri kriminali prinċipali
   Edgar Babanov
   Suġġett
   Talba għal deċiżjoni preliminari — Panevėžio Apygardos Teismas — Kompatibbiltà mad-dritt tal-Unjoni ta' leġiżlazzjoni nazzjonali li tipprovdi għal responsabbiltà kriminali għall-kultivazzjoni ta' kull tip ta' qanneb — Il-possibbiltà għal qorti li tapplika l-leġiżlazzjoni nazzjonali meta l-kontenut ta' sustanzi attivi tal-qanneb ma jaqbiżx ċertu limitu.
   Dispożittiv
   
               1)
            
            
               Ir-Regolament tal-Kunsill (KE) Nru 1782/2003 tad-29 ta' Settembru 2003 li jistabbilixxi regoli komuni għal skemi diretti ta' appoġġ fi ħdan il-politika agrikola komuni u li jistabbilixxi ċerti skemi ta' appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 għandu jiġi interpretat fis-sens li jipprojbixxi leġiżlazzjoni nazzjonali li għandha bħala effett li tipprojbixxi l-kultivazzjoni u ż-żamma ta' qanneb destinat għall-produzzjoni tal-fibri skond l-imsemmi regolament.
            
         
               2)
            
            
               Id-dritt Komunitarju jipprojbixxi li qorti ta' Stat Membru tapplika leġiżlazzjoni nazzjonali li, bi ksur tar-Regolament Nru 1782/2003, għandha bħala effett li tipprojbixxi ż-żamma ta' qanneb destinat għall-produzzjoni tal-fibri skond l-imsemmi regolament.
            
         
      (1)  ĠU C 209, 15.8.2008.